**בראשית פרק כ"ז**

מה ראה יצחק לברך את עשו דווקא? הכתוב מלמדנו לפחות שני דברים בגנותו של עשיו:

* הבוז לבכורה ומכירתה בנזיד עדשים.
* הנישואין לנשיו החתיות.

האם יצחק לא הכיר את בנו "כי ציד בפיו"? או שיצחק היה מודע לרשעותו של עשיו

אך בחר בכל זאת לברכו?

**פסוקים א'-ד' : תכניות: תכניתו של יצחק ותכניתה של רבקה**

א וַיְהִי כִּי-זָקֵן יִצְחָק, וַתִּכְהֶיןָ עֵינָיו מֵרְאֹת; וַיִּקְרָא אֶת-עֵשָׂו בְּנוֹ הַגָּדֹל, וַיֹּאמֶר אֵלָיו בְּנִי, וַיֹּאמֶר אֵלָיו, הִנֵּנִי.

ב. וַיֹּאמֶר, הִנֵּה-נָא זָקַנְתִּי; לֹא יָדַעְתִּי, יוֹם מוֹתִי.

ג וְעַתָּה שָׂא-נָא כֵלֶיךָ, תֶּלְיְךָ וְקַשְׁתֶּךָ; וְצֵא, הַשָּׂדֶה, וְצוּדָה לִּי, צידה (צָיִד).

ד וַעֲשֵׂה-לִי מַטְעַמִּים כַּאֲשֶׁר אָהַבְתִּי, וְהָבִיאָה לִּי--וְאֹכֵלָה: בַּעֲבוּר תְּבָרֶכְךָ נַפְשִׁי, בְּטֶרֶם אָמוּת**.**

* יצחק רוצה לברך את עשו כיון שהוא חושב שיום מיתתו קרב: עיניו כהו (וַתִּכְהֶיןָ עֵינָיו מֵרְאֹת), הוא חש בזקנותו (וַיְהִי כִּי זָקֵן, זָקַנְתִּי), ומעריך שיום מותו קרב (בְּטֶרֶם אָמוּת).
* הוא מתייחס לעשו בלשונות הבאים: בְּנוֹ הַגָּדֹל, בְּנִי.
* יצחק מבקש מעשו להשתמש במלאכתו כצייד ואינו מסתייג ממנה.
* מדברי יצחק לעשו ניכר שעשו יודע אילו מטעמים אהובים על יצחק.
* מסקנה: מן הפשט עולה שקיימת מערכת יחסים יפה בין יצחק האב לעשו הבן.

**מהי תגובתה של רבקה אמנו לתכנית הזו**?

רבקה רוקמת תכנית שונה בכדי שיעקב יזכה בברכת יצחק ולא עשו

****

* רבקה פונה מיד ליעקב ולא משתפת את יצחק בתכניתה.
* יש כאן שימוש רב בכינויי משפחה שמעיד על המתח הגדול שבדו-שיח בין רבקה ליעקב: אָבִיךָ, אָבִי, בְנִי, בְּנוֹ, בְּנָהּ, אָחִיךָ, אָחִי, אִמּוֹ.
* נשים לב לכינויים השונים של הבנים: עשו הוא בְּנוֹ של יצחק (ה), ואילו יעקב הוא בְּנָהּ של רבקה (ו, ח, יג). הכתוב ממחיש כך את מערכת היחסים בין ההורים לבנים שנזכרה כבר בפרק כ"ה: "וַיֶּאֱהַב יִצְחָק אֶת עֵשָׂו כִּי צַיִד בְּפִיו וְרִבְקָה אֹהֶבֶת אֶת יַעֲקֹב" (בראשית כה, כח).
* רבקה משתמשת הן בלשון ציווי וסמכות "שְׁמַע בְּקֹלִי לַאֲשֶׁר אֲנִי מְצַוָּה אֹתָךְ" (ח, יג) והן בלשון בקשה "לֶךְ נָא" (ט).
* ממה חושש יעקב, וכיצד משכנעת אותו רבקה על פי הפשט?

**ביצוע התכנית :**

****

**בראשית רבה: וילך ויקח ויבא לאמו -**אנוס וכפוף ובוכה

**הפער בין יצחק לרבקה:**

**·      מה חשבו יצחק ורבקה בנוגע לברכת הבנים ובמה הם חלקו?**

·      **מדוע פועלת רבקה נגד תכניתו של יצחק**?

**הרמב"ן , פירושו לפסוקים ד, טו, כא**

**ד** - היה בדעתו לברך אותו שיזכה הוא בברכת אברהם לנחול את הארץ,
ולהיות הוא בעל הברית לאלוהים כי הוא הבכור:
**טו** - ...כי המנהג במולידים להכיר את הבכור בברכה ובכבוד ובמתן.
**כא** - ...כי לא היה עשו רשע בעיני אביו.

**הרש"ר הירש:**

שני בניו של יצחק ייצגו שני יסודות בביתו, עשיו את הכוח החומרי , יעקב את הכוח הרוחני.
יודע היה יצחק כי האומה זקוקה לשני הכיוונים. אף הוא כנראה ידע את הנבואה, כי הרב בכוחו החומרי יעבוד לצעיר ולחלש ממנו: 'ורב יעבוד צעיר'. אך כסבור היה יצחק שעשיו ויעקב יקיימו את תעודת אברהם בכוחות משותפים, בלב אחים ומתוך השלמה הדדית. לפיכך הועיד לעשיו ברכה
בעלת תוכן חומרי, וברכה רוחנית היתה שמורה עמו ליעקב...
אולם מבית לבן ידעה רבקה את הקללה שבפיצול זה, ידעה מניסיונה שהחומר יהיה לברכה וישועה רק בבית שרוח אברהם מפעמת בו, רק בידו של זה שרוחו של אברהם מדריכה אותו.
היא היטיבה לראות: החומר שאין עמו רוח, היה בעיניה קללה, את הברכה ראתה רק בלתי מחולקת, יורדת על ראשו של אחד. (הרש"ר הירש סוף הקדמתו למעשה הברכות)

 יח וַיָּבֹא אֶל-אָבִיו, וַיֹּאמֶר אָבִי; וַיֹּאמֶר הִנֶּנִּי, מִי אַתָּה בְּנִי.  יט וַיֹּאמֶר יַעֲקֹב אֶל-אָבִיו, אָנֹכִי עֵשָׂו בְּכֹרֶךָ--עָשִׂיתִי, כַּאֲשֶׁר דִּבַּרְתָּ אֵלָי; קוּם-נָא שְׁבָה, וְאָכְלָה מִצֵּידִי--בַּעֲבוּר, תְּבָרְכַנִּי נַפְשֶׁךָ.  כ וַיֹּאמֶר יִצְחָק אֶל-בְּנוֹ, מַה-זֶּה מִהַרְתָּ לִמְצֹא בְּנִי; וַיֹּאמֶר, כִּי הִקְרָה יְהוָה אֱלֹהֶיךָ לְפָנָי.  כא וַיֹּאמֶר יִצְחָק אֶל-יַעֲקֹב, גְּשָׁה-נָּא וַאֲמֻשְׁךָ בְּנִי:  הַאַתָּה זֶה בְּנִי עֵשָׂו, אִם-לֹא.  כב וַיִּגַּשׁ יַעֲקֹב אֶל-יִצְחָק אָבִיו, וַיְמֻשֵּׁהוּ; וַיֹּאמֶר, הַקֹּל קוֹל יַעֲקֹב, וְהַיָּדַיִם, יְדֵי עֵשָׂו.  כג וְלֹא הִכִּירוֹ--כִּי-הָיוּ יָדָיו כִּידֵי עֵשָׂו אָחִיו, שְׂעִרֹת; וַיְבָרְכֵהוּ.  כד וַיֹּאמֶר, אַתָּה זֶה בְּנִי עֵשָׂו; וַיֹּאמֶר, אָנִי.  כה וַיֹּאמֶר, הַגִּשָׁה לִּי וְאֹכְלָה מִצֵּיד בְּנִי--לְמַעַן תְּבָרֶכְךָ, נַפְשִׁי; וַיַּגֶּשׁ-לוֹ, וַיֹּאכַל, וַיָּבֵא לוֹ יַיִן, וַיֵּשְׁתְּ.  כו וַיֹּאמֶר אֵלָיו, יִצְחָק אָבִיו:  גְּשָׁה-נָּא וּשְׁקָה-לִּי, בְּנִי.  כז וַיִּגַּשׁ, וַיִּשַּׁק-לוֹ, וַיָּרַח אֶת-רֵיחַ בְּגָדָיו, וַיְבָרְכֵהוּ; וַיֹּאמֶר, רְאֵה רֵיחַ בְּנִי, כְּרֵיחַ שָׂדֶה, אֲשֶׁר בֵּרְכוֹ יְהוָה.  כח וְיִתֶּן-לְךָ, הָאֱלֹהִים, מִטַּל הַשָּׁמַיִם, וּמִשְׁמַנֵּי הָאָרֶץ--וְרֹב דָּגָן, וְתִירֹשׁ.  כט יַעַבְדוּךָ עַמִּים, וישתחו (וְיִשְׁתַּחֲווּ) לְךָ לְאֻמִּים--הֱוֵה גְבִיר לְאַחֶיךָ, וְיִשְׁתַּחֲווּ לְךָ בְּנֵי אִמֶּךָ; אֹרְרֶיךָ אָרוּר, וּמְבָרְכֶיךָ בָּרוּךְ.

**רש"י [פסוק כא]-**אמר יצחק בלבו: אין דרך עשו להיות שם שמים שגור בפיו, וזה אמר 'כי הקרה ה' אלוהיך' (פסוק כ). **כבקול יעקב -**שמדבר בלשון תחנונים 'קום נא' (פסוק יט), אבל עשו בלשון קנטוריא דבר.

**הבנת התנהגותו של יעקב:**

**רש"י:**

**אנכי עשו בכורך -**אנכי המביא לך, ועשו הוא בכורך:
**עשיתי -**כמה דברים כאשר דברת אלי:

**ויאמר אני -**לא אמר אני עשו אלא אני

**חזקוני, בראשית כז**
**אנכי עשו בכורך** - יש מפרשים שלפי צורך שעה אפשר לשנות הדיבור,
כגון אברהם "אמרי לי אחי הוא"

**אור החיים:**

**אָנֹכִי עֵשָׂו בְּכֹרֶךָ**,  פירושו: להיות שקנה הבכורה מעשו,
הנה **הוא נעשה עשו** **לצד בחינת הבכורה**,

כי לא יקראו עשו בכורו.
ואומרו **עָשִׂיתִי כַּאֲשֶׁר דִּבַּרְתָּ אֵלָי**, פירוש כי טעם שציווה לעשו, הוא כי הוא בנו הבכור, וכיון שנטל הבכורה, כאילו הדבר בא אלי.

**המפגש בין עשו ליצחק:**

****

**בפסוקים ל-לח יש דו-שיח. נשים לב לכינויי המשפחה המרובים המעידים על המתח הרב שבדו-שיח.**

**יצחק מגיב באופן כפול- גם חרדה וגם קבלה:**

"**ויחרד** יצחק חרדה גדולה עד מאד

ויאמר: מִי אֵפוֹא הוּא הַצָּד צַיִד וַיָּבֵא לִי וָאֹכַל מִכֹּל בְּטֶרֶם תָּבוֹא וָאֲבָרֲכֵהוּ **גַּם בָּרוּךְ יִהְיֶה"**

**רד"ק :**(לג) ו**יחרד** - הראה חרדה גדולה בעצמו בפני עשו כדי שלא יחשוב עליו עשו כי בכוונה עשה יצחק מה שברך את יעקב והתל בו:

**גם ברוך יהיה** - אחר שאני ברכתיו עתה אני מקיים לו הברכה, כי ידעתי כי בני הוא: